cyanic-selkie/wikianc huggingface dataset:
Σκλάβοι στα δεσμά τους (ταινία)
Πλοκή
Στην Κέρκυρα των αρχών του 20ού αιώνα, ένας νεαρός, ο Άλκης (Κωνσταντίνος Παπαχρόνης), ερωτεύεται την Ευλαλία Οφιομάχου (Ρηνιώ Κυριαζή), κόρη ενός (κάποτε) εύπορου κτηματία και ξεπεσμένου αριστοκράτη, του κόντε Αλέξανδρου Οφιομάχου (Γιάννης Φέρτης), ο οποίος πλέον έχει οικονομικά προβλήματα. Ο ευκατάστατος γιατρός και βουλευτή Αριστείδης Στεριώτης (Άκης Σακελλαρίου) προτίθεται να βοηθήσει τον Άλκη, ζητώντας του όμως ως αντάλλαγμα να παντρευτεί ο ίδιος την Ευλαλία.
Παραγωγή
Ο σκηνοθέτης είπε για την ταινία:"Η περίοδος που με ενδιαφέρει κινηματογραφικά είναι η περίοδος των ανατροπών και των αναπόφευκτων κοινωνικών εξελίξεων. Δεν με ενδιαφέρει να σκηνοθετήσω μία ταινία εποχής που να αναλυθεί στην μουσειακή καταγραφή μίας αριστοκρατικής οικογένειας, αναπαριστώντας τους κώδικες της εποχής της. Διεκδικώ να φωτίσω την προσωπικότητα και την ψυχική κατάσταση μέσα από ένα σύγχρονο ερμηνευτικό ύφος, θεωρώντας ότι αντίστοιχες φιλοδοξίες και συγκρούσεις σημαδεύουν και το σήμερα, έναν ολόκληρο αιώνα από την χρονική περίοδο των «Σκλάβων στα δεσμά τους»."
Εξωτερικοί σύνδεσμοι
Κατηγορία:Ταινίες του 2009 Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ελληνικές αισθηματικές δραματικές ταινίες Κατηγορία:Ταινίες βασισμένες σε ελληνικά μυθιστορήματα Κατηγορία:Ταινίες γυρισμένες στην Κέρκυρα
Λετίσια Ράιτ
Η Λετίσια Μισέλ Ράιτ (Letitia Michelle Wright, γεννημένη στις 31 Οκτωβρίου 1993) είναι Γουιάνο-Βρετανίδα ηθοποιός. Ξεκίνησε την καριέρα της με γκεστ ρόλους στις τηλεοπτικές σειρές Top Boy, Coming Up, Chasing Shadows, Humans, Doctor Who και Black Mirror. Για το τελευταίο, έλαβε Βραβείο Έμμυ Ζώνης Υψηλής Τηλεθέασης. Στη συνέχεια, έκανε την ανακάλυψη της για τον ρόλο της στην ταινία Urban Hymn του 2015, για την οποία η Βραβεία Βρετανικής Ακαδημίας Κινηματογράφου (BAFTA) κατέταξε την Ράιτ μεταξύ της ομάδας BAFTA Breakthrough Brits το 2015.
Το 2018, κέρδισε την παγκόσμια αναγνώριση για την ερμηνεία της στον Σούρι στην ταινία του Κινηματογραφικού Σύμπαντος της Marvel Black Panther, για την οποία κέρδισε ένα Βραβείο Εικόνας NAACP και ένα Βραβείο Σωματείου Ηθοποιών. Επανέλαβε τον ρόλο στα Εκδικητές: Ο Πόλεμος της Αιωνιότητας (2018), Εκδικητές: Η Τελευταία Πράξη (2019) και Black Panther: Wakanda Forever (2022). Το 2019, έλαβε το Κινηματογραφικό Βραβείο BAFTA Ανερχόμενου Αστέρα. Εμφανίστηκε επίσης στη σειρά ανθολογίας του 2020 Small Axe η οποία της χάρισε μια υποψηφιότητα για Βραβείο Satellite.
Εξωτερικοί σύνδεσμοι
Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί κινηματογράφου
Άρα ο Ωραίος
Ο Άρα ο Ωραίος (επίσης γνωστός ως Άρα ο Όμορφος) (Αρμενικά:Արա Գեղեցիկ, Ara Geghetsik) είναι μυθικός Αρμένιος πατριαρχικός ήρωας. Είναι γνωστός στην αρμενική λογοτεχνία για τον δημοφιλή μύθο σύμφωνα με τον οποίο ήταν τόσο όμορφος που η Ασσύρια Βασίλισσα Σεμίραμις ξεκίνησε πόλεμο κατά της Αρμενίας μόνο και μόνο για να τον αποκτήσει. Μερικές φορές συσχετίζεται με τον ιστορικό Βασιλιά Αραράτ που ήταν γνωστός ως Αραμέ και βασίλευσε τον 9ο αι. π.Χ..
Ο θρύλος
Εκείνη την περίοδο εκεί κατοικούσε η Σεμίραμις (στα Αρμενικά Σεμίραμ), που ήταν Βασίλισσα της Νινευή. Ο άντρας της ήταν ο Νίνους, ο οποίος την μίσησε λόγω της απιστίας της και κατέληξε να εγκαταλείψει τη χώρα του.
Η μάχη ξεκίνησε όταν η Σεμίραμις έφτασε στην περιοχή που λέγεται Αραράτ. Διέταξε τους αρχηγούς της να αιχμαλωτίσουν τον Άρα ζωντανό, ο οποίος όμως νικήθηκε και σκοτώθηκε από έναν από τους γιους της. Το πτώμα του βρέθηκε στο πεδίο της μάχης ανάμεσα στους άλλους σκοτωμένους στρατιώτες. Ο Άρα ήταν γιος του Άραμ και απόγονος του Χάικ.
Χρήστος Πίτσαβος
Ο Χρήστος Πίτσαβος είναι oμότιμος καθηγητής Καρδιολογίας στο Εθνικό και Καποδιστριακό Πανεπιστήμιο Αθηνών (ΕΚΠΑ).
Βιογραφικά στοιχεία
Γεννήθηκε στην Καρδίτσα το 1946.
Σπουδές και σταδιοδρομία
Σπούδασε την ιατρική επιστήμη στο ΕΚΠΑ και έλαβε το διδακτορικό του δίπλωμα στην καρδιολογία το 1982 από τη Σχολή Επιστημών Υγείας του Τμήματος Ιατρικής, υπό την επίβλεψη του καθηγητή Δ. Αυγουστάκη. Εργάστηκε στην Α’ Καρδιολογική Κλινική στο Ιπποκράτειο Νοσοκομείο της Αθήνας. Υπήρξε πολύ στενός συνεργάτης του καθηγητή Καρδιολογίας Χριστόδουλου Στεφανάδη, με τον οποίο έχουν δημοσιεύσει, από κοινού, περισσότερες από 350 εργασίες σε διεθνή συνέδρια και έγκριτα περιοδικά.
Στα ερευνητικά ενδιαφέροντά του περιλαμβάνονται οι καρδιοαγγειακές παθήσεις σε συσχέτιση με τη διατροφή και τη διαιτολογία, η δυσλιπιδαιμία και το μεταβολικό σύνδρομο, καθώς και η επίδραση της διατροφής στην υγεία του ανθρώπου.
Ερευνητικό έργο και διακρίσεις
Έχει εκπονήσει, μαζί με συνεργάτες του, περισσότερες από 1.200 εργασίες σε έγκριτα περιοδικά και διεθνή συνέδρια. Το έργο του τυγχάνει σήμερα ευρείας διεθνούς αναγνώρισης, έχοντας λάβει περισσότερες από 30.000 αναφορές και κατέχει δείκτη h-index 88. Η ερευνητική εργασία του με τίτλο «C-reactive protein concentration and risk of coronary heart disease, stroke, and mortality: an individual participant meta-analysis», στο έγκριτο επιστημονικό περιοδικό Lancet, έχει λάβει περισσότερες από 2.000 αναφορές.
Το επιστημονικό έργο και οι δράσεις του έχουν δημοσιευθεί σε πολλά ελληνικά ΜΜΕ.
Παραπομπές
Κατηγορία:Έλληνες πανεπιστημιακοί
Μονολιθικές εκκλησίες του Ιβάνοβο
Οι μονολιθικές εκκλησίες του Ιβάνοβο (βουλγαρικά: Ивановски скални църкви / Ιβανοφσκι σκάλνι ζάρκβι) είναι συγκρότημα ορθόδοξων εκκλησιών, παρεκκλησιών και σκητών σκαλισμένων στο βράχο οι οποίες μαζί συγκροτούν τη Μονή του Ιβάνοβο στη βόρεια Βουλγαρία.
Τοποθεσία
Οι μονολιθικές εκκλησίες του Ιβάνοβο βρίσκονται ένα χιλιόμετρο ανατολικά του χωριού Ιβάνοβο, στην περιφέρεια (ομπλάστ) Ρούσε, 22 χιλιόμετρα νοτιοδυτικά της παραδουνάβιας πόλης Ρούσε, στη βόρεια Βουλγαρία. Στην περιοχή βρίσκονται και τα ερείπια του κάστρου Τσερβέν. Κατά τον Μεσαίωνα ήταν μεγάλη πόλη με στρατηγική σημασία και φιλοξένησε μια επισκοπή της Ορθόδοξης Εκκλησίας της Βουλγαρίας. Το Βέλικο Τάρνοβο, η μεσαιωνική πρωτεύουσα της Δεύτερης Βουλγαρικής Αυτοκρατορίας, βρίσκεται πρίπου 90 χλμ. νότια του Ιβάνοβο.
Ιστορία
Γύρω στα τέλη του 12ου αιώνα ερημίτες κατοίκησαν τις φυσικές σπηλιές του βουνού και ακολούθως έσκαψαν μεμονωμένες κάμαρες στον μαλακό ασβεστόλιθο. Από αυτές τις κάμαρες ο ερημίτης Ιωακείμ, μετέπειτα Πατριάρχης Βουλγαρίας, ίδρυσε από τη Μονή του Αρχαγγέλου Μιχαήλ. Οι κάμαρες επικοινωνούσαν μέσω μικρών στοών (σήμερα πολλές από αυτές τις στοές έχουν καταρρεύσει).
Το τέως αυτοκρατορικό μοναστήρι, στους κτήτορες του οποίου περιλαμβάνονταν και οι δύο Βούλγαροι τσάροι (αυτοκράτορες) Ιβάν Ασέν ο 2ος και Ιβάν Αλεξάνταρ, χτίστηκε ανάμεσα στον 13ο και τον 17ο αιώνα στην άκρη μιας απότομης πλαγιάς πάνω από τις όχθες του ποταμού Ρουσένσκι Λομ. Χάρη στη βοήθεια των αυτοκρατόρων εργάστηκαν για τη διακόσμηση της μονής οι πιο ξακουστοί Βούλγαροι καλλιτέχνες της εποχής της Σχολής του Τάρνοβο.
Σε έξι από τις εκκλησίες και παρεκκλήσια του συγκροτήματος διατηρούνται ακόμα νωπογραφίες του 13ου και του 14ου αιώνα. Τα ονόματα των δημιουργών τους έχουν πλέον χαθεί.
Η μονολιθική εκκλησία της Παναγίας
Η κεντρική εκκλησία της μονής, στην οποία βρίσκονται οι περίφημες νωπογραφίες, είναι αφιερωμένη στην Παναγία και συχνά αποκαλείται απλά «τσαρκβάτα» (η λέξη εκκλησία στα βουλγαρικά). Βρίσκεται 38 μέτρα πάνω από τον δρόμο, λαξευμένη μέσα στον βράχο και περιλαμβάνει νάρθηκα, κυρίως ναό και ένα παρακείμενο παρεκκλήσι.
Η εκκλησία έχει μήκος γύρω στα 16 μέτρα, 4 μ. πλάτος και μόλις 2,15 μ. ύψος. Οι τοιχογραφίες της αναπαριστούν τις τελευταίες επτά ημέρες της ζωής του Χριστού και τη ζωή του Ιωάννη του Πρόδρομου. Στον νάρθηκα βρίσκονται πορτραίτα του τσάρου Ιβάν Αλεξάνταρ, της τσαρίνας Θεοδώρας και μερικών αγίων. Οι νωπογραφίες του παρεκκλησιού απεικονίζουν τη ζωή πρώιμων Σύριων χριστιανών ασκητών.
Στις 22 Οκτωβρίου του 1979 οι μονολιθικές εκκλησίες του Ιβάνοβο αναγνωρίστηκαν από την UNESCO ως Μνημείο Παγκόσμιας Κληρονομιάς. Μέχρι τότε οι νωπογραφίες απειλούνταν από το φως, της υγρασία, τις μεταβολές της θερμοκρασίας και κυρίως τον αυξανόμενο αριθμό τουριστών. Για τον λόγο αυτό, κατά τη δεκαετία του '80 απαγορεύτηκε η πρόσβαση στο κοινό. Με το γύρισμα του αιώνα οι τοιχογραφίες αναπαλαιώθηκαν με την οικονομική συνεισφορά της UNESCO και το 2002 άνοιξαν ξανά για το κοινό.
Πηγές
Κατηγορία:Μνημεία Παγκόσμιας Κληρονομιάς στη Βουλγαρία
Σ. Αύγουστος Ντυπέν
Ο Ντυπέν δεν χρησιμοποιεί τις συμβατικές αστυνομικές μεθόδους για να εξερευνήσει τα εγκλήματα αλλά χρησιμοποιεί την παρατηρητικότητα και την περίφημη αναλυτική του ικανότητα. Υποστηρίζει συνεχώς ότι η αστυνομία του Παρισιού επιδεικνύει παρωχημένες και μη πρωτότυπες μεθόδους ανάλυσης. Και τις τρεις ιστορίες διηγείται ο φίλος του - ανώνυμος αφηγητής.
Ο Πόε δημιούργησε τον χαρακτήρα Ντυπέν πριν επινοηθεί η λέξη ντετέκτιβ, θέτοντας τις βάσεις για τους μελλοντικούς ντετέκτιβ, μεταξύ των οποίων ο Σέρλοκ Χολμς και ο Ηρακλής Πουαρό, και καθιέρωσε τα περισσότερα στοιχεία που έγιναν λογοτεχνικές συμβάσεις του αστυνομικού μυθιστορήματος.
Ο χαρακτήρας
μικρογραφία|Εικονογράφηση για το διήγημα [[Οι φόνοι της οδού Μοργκ, ο Ντυπέν ανακρίνει έναν ύποπτο, έκδοση του 1909 στο Λονδίνο]] Ο Αύγουστος Ντυπέν είναι ένας νεαρός τζέντλεμαν, κατάγεται από πλούσια και ξακουστή οικογένεια, αλλά έπειτα «από διάφορα δυσάρεστα περιστατικά» έχει χάσει την πατρική περιουσία του και με ένα μικρό εισόδημα που του απέμεινε αρκείται μόνο στα βασικά της ζωής, η μοναδική του πολυτέλεια είναι τα βιβλία. Ζει στο Παρίσι με τον στενό του φίλο, τον ανώνυμο αφηγητή των ιστοριών, που είναι ξένος και μένει για κάποιο διάστημα στο Παρίσι. Οι δυο τους συναντήθηκαν τυχαία ενώ έψαχναν και οι δύο για το ίδιο σπανιότατο βιβλίο σε μια σκοτεινή βιβλιοθήκη. Αποφασίζουν να συγκατοικήσουν και μετακομίζουν σε ένα παλιό ετοιμόρροπο αρχοντικό που βρίσκεται σε μια απόμακρη γειτονιά της συνοικίας Σαιν Ζερμαίν όπου ζουν απομονωμένοι από παλιές γνωριμίες. Για χόμπι, ο Ντυπέν «λατρεύει» τα αινίγματα, τους γρίφους και τα ιερογλυφικά. Έχει τον τίτλο Ιππότης, που σημαίνει ότι είναι ιππότης της Λεγεώνας της Τιμής. Γνωρίζεται με τον διευθυντή της αστυνομίας «Ζ.», ο οποίος εμφανίζεται και στις τρεις ιστορίες ζητώντας τη βοήθειά του.
Ο Ντυπέν απεικονίζεται ως ένας εκκεντρικός, απομονωμένος, ερασιτέχνης ποιητής που προτιμά να ζει τη νύχτα υπό το φως των κεριών. Ακόμη και την ημέρα έκλειναν τα βαριά παραθυρόφυλλα και άναβαν αρωματισμένες λαμπάδες, κάπνιζαν πίπα και «αφήναμε την ψυχή μας να πλανιέται στο όνειρο - διαβάζαμε, γράφαμε ή συζητούσαμε, ώσπου το ρολόι μας ειδοποιούσε πως το αληθινό Σκοτάδι είχε φτάσει», τότε έβγαιναν έξω.
Διηγήματα
Και τα τρία αστυνομικά διηγήματα του Πόε στα οποία ο Ντυπέν εμφανίζεται διαδραματίζονται στο Παρίσι. Στους Φόνους της οδού Μοργκ (1841) ερευνά τη διπλή δολοφονία μητέρας και κόρης. Έναν άλλο φόνο ερευνά στο Μυστήριο της Μαρί Ροζέ, (1842) διήγημα που βασίστηκε στην αληθινή ιστορία της Μαίρης Ρότζερς, μιας πωλήτριας σε κατάστημα πούρων στο Μανχάταν της οποίας το πτώμα βρέθηκε να επιπλέει στον ποταμό Χάντσον το 1841. Η τελευταία εμφάνιση του Ντυπέν, στο Κλεμμένο γράμμα (1844), περιλαμβάνει μια έρευνα για ένα γράμμα κλεμμένο από τη Γαλλίδα βασίλισσα. Ο Πόε ονόμασε αυτή την ιστορία «ίσως, την καλύτερη από τις ιστορίες μου για την αναλογικότητα».
Ο Ντυπέν δεν είναι στην πραγματικότητα επαγγελματίας ντετέκτιβ και τα κίνητρά του αλλάζουν μέσα από τις εμφανίσεις του. Στο πρώτο διήγημα ερευνά τους φόνους για προσωπική του διασκέδαση και για να αποδείξει την αθωότητα ενός κατηγορούμενου που παλαιότερα τον είχε εξυπηρετήσει, στο δεύτερο αρνείται οικονομική αμοιβή και στο τρίτο επιδιώκει σκόπιμα την οικονομική αμοιβή.
Έμπνευση
Ο Πόε πιθανόν να εμπνεύστηκε τον ήρωα από έναν χαρακτήρα σε μια σειρά ιστοριών που κυκλοφόρησε για πρώτη φορά στο περιοδικό Burton's Gentleman's Magazine το 1828 με τίτλο Αδημοσίευτα κείμενα από τη ζωή του Βιντόκ, του Γάλλου υπουργού της αστυνομίας. Το όνομα υποδηλώνει επίσης «εξαπάτηση» ή παραπλάνηση, μια ικανότητα που επιδεικνύει ο Ντυπέν. Η αστυνομική λογοτεχνία, ωστόσο, δεν είχε πραγματικό προηγούμενο και η λέξη ντετέκτιβ δεν είχε ακόμη επινοηθεί όταν ο Πόε παρουσίασε για πρώτη φορά τον ήρωα. Το πιο κοντινό παράδειγμα στη μυθοπλασία έως τότε ήταν το Ζαντίγκ ή Το πεπρωμένο του Βολταίρου (1748), στο οποίο ο κύριος χαρακτήρας εκτελεί παρόμοια επιτεύγματα.
Λογοτεχνική επιρροή
Ο Άρθουρ Κόναν Ντόιλ αναφέρει στην αυτοβιογραφία του ότι «ο ταλαντούχος ντετέκτιβ του Πόε, ο κύριος Ντυπέν, ήταν ένας από τους ήρωές μου από την παιδική μου ηλικία» και πηγή έμπνευσης του δίδυμου Σέρλοκ Χολμς και δρ. Γουάτσον. Στο ίδιο μοντέλο βασίστηκε η Αγκάθα Κρίστι για τον Ηρακλή Πουαρό και τον λοχαγό Άρθουρ Χέιστινγκς και άλλοι μεταγενέστεροι συγγραφείς.
Παραπομπές
Κατηγορία:Έντγκαρ Άλλαν Πόε Κατηγορία:Λογοτεχνικοί χαρακτήρες
Ιερά Μονή Παναγίας της Βλαχέρνας
Η Ιερά Μονή Παναγίας Βλαχέρνας είναι μοναστήρι στο βουνό Καστανιά Αρκαδίας που σήμερα δεν διακονείται από μοναχούς. Η μονή παρ'όλα αυτά εξακολουθεί να είναι επισκέψιμη από πιστούς.
Η Καστανιά είναι πιθανόν το αρχαίο όρος Κνάκαλος. Στις μέρες μας σώζεται μόνο το καθολικό της μονής που προβάλλει μέσα από τα δέντρα. Η μονή διαδραμάτισε στρατηγικό ρόλο στην επανάσταση. Η ευρύτερη περιοχή Βλαχέρνας – Χωτούσας είναι η επικράτεια της αρχαίας πόλης Καφυαί, από την οποία σώζονται ακόμη ερείπια. Στα «Αρκαδικά» του, ο Παυσανίας έχει μεγάλη αναφορά στην περιοχή. Η κοντινή Βλαχέρνα απέχει 32 χιλιόμετρα από την Τρίπολη και 7 από το Λεβίδι.
Πηγές
Ιστοσελίδα traveltripolis, Δήμου Τρίπολης
Βαλκανικό Πρωτάθλημα Κωπηλασίας 1976
Η σύνθεση της Εθνικής Ελλάδας αποτελούνταν από 42 κωπηλάτες, άνδρες και έφηβοι. Η προετοιμασία της Εθνικής πραγματοποιήθηκε στη Λίμνη Παμβώτιδα στα Ιωάννινα για περίπου 20 ημέρες. Η αποστολή αναχώρησε από την Θεσσαλονίκη το πρωί της Τετάρτης 22 Σεπτεμβρίου για το Βελιγράδι και επέστρεψε στην Αθήνα τη Δευτέρα 27 Σεπτεμβρίου.
Παραπομπές
Κατηγορία:Βαλκανικό Πρωτάθλημα Κωπηλασίας Κατηγορία:Αθλητικά γεγονότα του 1976 Κατηγορία:Αθλητισμός στο Βελιγράδι
Φέρντιναντ Μάριαν
Ο Φέρντιναντ Μάριαν (γερμ. Ferdinand Marian, ή Ferdinand Haschkowetz, 1902-1946) υπήρξε Αυστριακός ηθοποιός του κινηματογράφου, γνωστός για την ερμηνεία του σε προπαγανδιστικά έργα του σινεμά της Ναζιστικής Γερμανίας.
Βιογραφία
Γεννήθηκε στις 14 Αυγούστου 1902 στη Βιέννη. Ονομάζονταν Χάσκοβετς, αλλά χρησιμοποίησε το μικρό όνομα του πατέρα του ως καλλιτεχνικό ψευδώνυμο. Ο πατέρας του ήταν τραγουδιστής της όπερας. Ήταν αυτοδίδακτος, αφού από παιδί σύχναζε στα θέατρα και τις όπερες ακολουθώντας τον πατέρα του. Άρχισε να σπουδάζει μηχανικός στη Βιέννη, αλλά διέκοψε. Έφυγε από το σπίτι για τέσσερα χρόνια και έκανε δουλειές του ποδαριού για να επιβιώσει. Με την βοήθεια του πατέρα του μπήκε στην ηθοποιία και δούλεψε στα θέατρα του Γκρατς, Τριρ, Μενχενγκλάντμπαχ, Άαχεν, Αμβούργο και Μόναχο. Στο Αμβούργο γνώρισε μεγάλη επιτυχία και έγινε γνωστός. Το 1938 εργάστηκε στο Deutsches Theater Berlin του Βερολίνου, όπου έκανε τη μεγαλύτερη επιτυχία του. Υποδύθηκε διάφορους ρόλους στο σινεμά από το 1933. Κατέκτησε τη συμπάθεια του γυναικείου κοινού, γι' αυτό και οι Ναζί τον προώθησαν σε διάφορα έργα προπαγανδιστικού περιεχομένου, όπως το αντισημιτικό Jud Süß, το αντιβρετανικό Ohm Krüger και άλλα. Ο Μάριαν δεν είχε πολιτική συνείδηση, δεν ήταν με κάποιο συγκεκριμένο κόμμα, ούτε και οπαδός του Ναζισμού. Παντρεύτηκε το 1936 την ηθοποιό Μαρία Μπυκ. Μετά το τέλος του πολέμου εγκαταστάθηκε στο Φράιζινγκ του Μονάχου. Λόγω της συμμετοχής του στο Jud Süß του απαγορεύτηκε να δουλεύει.
Απεβίωσε στις 9 Αυγούστου 1946 στο Μόναχο σε αυτοκινητιστικό δυστύχημα υπό την επήρεια του αλκοόλ, ενώ δεν εξακριβώθηκε αν επρόκειτο για αυτοκτονία.
Εξωτερικοί σύνδεσμοι
Κατηγορία:Αυστριακοί ηθοποιοί
Fall in Line
Το «Fall in Line» είναι ένα τραγούδι που ηχογράφησε η Αμερικανίδα τραγουδίστρια Κριστίνα Αγκιλέρα για το όγδοο άλμπουμ της ονόματι Liberation (2018), σε συνεργασία με την Αμερικανίδα τραγουδίστρια Ντέμι Λοβάτο. Κυκλοφόρησε ως το δεύτερο single του άλμπουμ στις 16 Μαΐου 2018 από την RCA Records, ενσωματώνοντάς το αργότερα στο «hot adult contemporary radio» και στο «contemporary hit radio» στις 19 Ιουνίου και 28 Μαΐου, αντίστοιχα. Η Αγκιλέρα συνέγραψε το τραγούδι με τον Johnny Simpson, τον Mark Williams, την Audra Mae, τον Raul Cubina και τον Jon Bellion, ενώ τη παραγωγή χειρίστηκε ο τελευταίος.
Το «Fall in Line» επικεντρώνεται στιχουργικά σε θέματα γυναικείας ενδυνάμωσης, αναγνωρίζοντας το ως φεμινιστικό ύμνο. Το τραγούδι έλαβε θετική ανταπόκριση από τους κριτικούς, οι οποίοι επαίνεσαν τις φωνητικές ικανότητες της Αγκιλέρα και της Λοβάτο, καθώς και τους στίχους και το εμπνευσμένο θέμα. Εμπορικά, το «Fall in Line» έκανε μικρό αντίκτυπο στα charts, αλλά έφτασε στο top40 στην Ουγγαρία και στα ψηφιακά charts της Ελλάδας, της Ισπανίας και των Ηνωμένων Πολιτειών. Για την προώθηση, ένα συνοδευτικό βίντεο με τους στίχους ανέβηκε στο επίσημο κανάλι της Αγκιλέρα στο YouTube, ταυτόχρονα με την κυκλοφορία του τραγουδιού, και αργότερα ακολουθούμενο από ένα μουσικό βίντεο που σκηνοθέτησε ο Luke Gilford. Η τραγουδίστρια, επίσης, το ερμήνευσε σε πολλές περιστάσεις, συμπεριλαμβανομένου στο Carpool Karaoke, στο The Late Late Show με τον James Corden, στα βραβεία 2018 Billboard Music Awards, στο The Tonight Show με πρωταγωνιστή τον Jimmy Fallon και στο Today Show. Το single έλαβε υποψηφιότητα για το βραβείο Grammy για τη Καλύτερη Ποπ ερμηνεία από συγκρότημα ή ντουέτο στα 61α ετήσια βραβεία Grammy, που θα πραγματοποιηθούν το 2019. Αυτό έδωσε στην Αγκιλέρα την 20η υποψηφιότητα για βραβείο Grammy, καθώς και τη δεύτερη υποψηφιότητα για βραβείο Grammy στη Λοβάτο.
Ιστορικό
Η Αγκιλέρα περιέγραψε για το τραγούδι: «Έγραψα το Fall in Line πριν από λίγα χρόνια πριν όλα αυτά τα νέα βγουν προς τα έξω [ Time's Up και Me Too Move ]. Ήταν το τραγούδι που έπρεπε να ακουστεί. Εξαιτίας αυτού που ήμουν μάρτυρας καθώς μεγάλωνα, αισθάνθηκα ότι πρέπει να έχω τη φωνή που η μητέρα μου δεν είχε ποτέ στην παιδική μου ηλικία. Έτσι, πάντα ήθελα να είμαι η υπερασπίστρια των γυναικών και για όποιον αγωνιζόταν να έχει τη δική του φωνή. Παρακολούθησα ότι η μητέρα μου πρέπει να είναι υποτακτική, προσέχοντας τη συμπεριφορά της, αλλιώς θα χτυπηθεί. Μπορείς, δυστυχώς, να γίνεις τόσο δυστυχισμένος από αυτό, με κατεύθυνση προς το χειρότερο, ή να αισθανθείς ενθαρρυμένος από αυτό κάνοντας επιλογές που δε θα σε οδηγήσουν ποτέ σε αυτή τη διαδρομή.»
Τον Ιούνιο του 2018 η Αγκιλέρα εμφανίστηκε στη ραδιοφωνική εκπομπή Beats 1 του DJ Zane Lowe, δίνοντας μια συνέντευξη για το άλμπουμ «Liberation». Η τραγουδίστρια εξήγησε ότι το κομμάτι ήταν αφοσιωμένο σε όλους όσους αισθάνονται αδύναμοι, προσθέτοντας: «Είναι ένα μήνυμα που έχω κηρύξει [...] Νομίζω ότι το ρεφρέν μπορεί να ταιριάζει στο συναίσθημα όλων όσων μπορεί να αισθάνονται πνιγμένοι ή καταπιεσμένοι ή ό,τι συμβαίνει στη ζωή τους που τους κάνει να αισθάνονται ότι πρέπει να φτάσουν στην αυτοπραγμάτωση». Η Αγκιλέρα αποκάλυψε επίσης ότι αποφάσισε να συνεργαστεί με την Λοβάτο, επειδή ήταν σημαντικό να επιλέξουν κάποιον που δε διστάζει να εκφράσει τους δικούς του αγώνες και το παρελθόν του, δηλώνοντας: «Ήθελα κάποιον που θα μπορούσε να «παίξει» και έβαλε τόση καρδιά και πάθος σ'αυτό [...] Βούρκωσα όταν πρώτο άκουσα τα φωνητικά της. Της έστειλα λουλούδια και ήμουν σε φάση, «Ω Θεέ μου, το πήγες σε άλλο επίπεδο».
Κυκλοφορία και προώθηση
Το «Fall in Line» έκανε πρεμιέρα στις 16 Μαΐου 2018, στις 8 π.μ. (Ανατολική Επίσημη Ώρα), και κυκλοφόρησε εμπορικά σε ψηφιακή μορφή σε όλο τον κόσμο ταυτόχρονα. Η Αγκιλέρα δήλωσε σε ένα μήνυμά της στο twitter: «Για όποιον αισθάνθηκε ποτέ σιγή και καταπίεση, για τους αληθινούς αναζητητές και για τους έντονα σκεπτόμενους... μπορείτε να απελευθερώσετε τη φωνή σας και να σπάσετε το καλούπι, ποτέ να μην υποχωρήσετε και ποτέ να μην «ακολουθείτε τη γραμμή»».
Ηχογράφηση και σύνθεση
Η Αγκιλέρα συνέγραψε το «Fall in Line» μαζί με τον Johnny Simpson, τον Mark Williams, την Audra Mae, τον Jon Bellion και τον Raul Cubina, ενώ τη παραγωγή χειρίστηκε ο Jon Bellion. Το κομμάτι ηχογραφήθηκε στο The Guest House στο Hollywood Hills της Καλιφόρνιας, ενώ τη μίξη χειρίστηκε ο Manny Marroquin στο Larrabee Sound Studios. Η τελειοποίηση εκτελέστηκε από τον Dave Kutch στο The Mastering Palace της Νέας Υόρκης. Τα όργανα για το τραγούδι περιελάμβαναν τρομπέτα και φλικόρνο από τον Ryan Svendsen. Το τραγούδι εκτελείται στο κλειδί του C major με ένα αργό ρυθμό 40 κτύπων ανά λεπτό και τα φωνητικά ξεκινούν από το B♭2 έως C6, με το εύρος φωνής της Λοβάτο να φτάνει μέχρι το B♭5.
Κριτικές
δεξιά|μικρογραφία| Το «Fall In Line» παρουσιάζεται από τη [[Ντέμι Λοβάτο (απεικόνιση το 2018). ]] Ο Jon Pareles από το New York Times ανέφερε ότι το «Fall in Line» «απευθύνεται απευθείας στα μικρά κορίτσια», επισημαίνοντας το στίχο «Δεν τους χρωστάς το σώμα σου και την ψυχή σου», ενώ η Brittany Spanos από το Rolling Stone περιγράφει το κομμάτι ως ένα «δυναμικό ντουέτο». Κατά τη διάρκεια μιας κριτικής για το άλμπουμ «Liberation» στο USA Today, ο Πάτρικ Ράιαν δήλωσε ότι το τραγούδι είναι εκφραστικό και η Αγκιλέρα και η Λοβάτο «κηρύττουν στα νεαρά κορίτσια τη σημασία τού να εκφράζουν την σκέψη τους και να είναι οι εαυτοί τους.» Ο Chuck Arnold από το New York Post περιέγραψε το τραγούδι ως «αισθηματικό» και «δυναμικό», δηλώνοντας επίσης ότι το «Fall in Line» είναι το «δίδυμο που δεν υποτάσσεται». Ο Nicholas Hautman του US Weekly χαρακτήρισε το κομμάτι ως «άσμα» και θεώρησε ότι «το ντουέτο συνεχίζει το θέμα της γυναικείας ενδυνάμωσης με στίχους όπως «Έχω μυαλό για να δείξω τη δύναμή μου / Και έχω το δικαίωμα να εκφράσω τη σκέψη μου». Η Ilana Kaplan και ο Joe Goggins από το Independent θεώρησαν ότι το «Fall in Line» είναι ξεχωριστό στο άλμπουμ, χαρακτηρίζοντάς το ως «φλογερό φεμινιστικό ύμνο», καθώς και ότι η Αγκιλέρα και η Λοβάτο είναι «δύο από τις καλύτερες φωνητικές δυνάμεις στο «παιχνίδι»».
Ο Daniel Kreps του Rolling Stone ονόμασε την ικανότητα των Αγκιλέρα και Λοβάτο στο τραγούδι «αξεπέραστη» και έκρινε το ρεφρέν ως «ουράνιο δίδυμο». Ο Gil Kaufman του Billboard περιέγραψε το κομμάτι ως «εντυπωσιακό ύμνο ενδυνάμωσης». Η Rebecca Farley του Refinery29 περιέγραψε το κομμάτι σαν το τραγούδι της Αγκιλέρα του 2002 «Beautiful» να συνάντησε το τραγούδι της Λοβάτο του 2017 «Sorry Not Sorry», αποκαλώντας και τις δύο τραγουδίστριες ως «ατίθασες ποπ καλλιτέχνιδες που βαρέθηκαν να είναι λυπημένες».
Εμπορική απόδοση
Μετά την κυκλοφορία του, το «Fall in Line» είχε μικρό αντίκτυπο στα charts. Στις Ηνωμένες Πολιτείες, εντάχθηκε στον αριθμό 39 στο chart του Billboard Digital Song με μόνο δύο ημέρες πωλήσεων, καθώς το τραγούδι κυκλοφόρησε προς το τέλος της εβδομάδας. Την επόμενη εβδομάδα, το single ανήλθε στην κορυφή του αριθμού 17, καθιστώντας το υψηλότερο τραγούδι της μετά το «Say Something». Έτσι, έκανε το ντεμπούτο του στο νούμερο ένα στο chart του Bubbling Under the Hot 100, το οποίο χρησιμεύει ως επέκταση του Billboard Hot 100. Στον Καναδά, το «Fall in Line» έφθασε στον αριθμό 97 στο Canadian Hot 100, καθιστώντας το δεύτερο χαμηλότερο τραγούδι της. Αλλού, το κομμάτι πέτυχε την ισχυρότερη θέση του στην Ουγγαρία, ξεκινώντας το ντεμπούτο και την κορυφή με τον αριθμό 17 στο Single Top 40 chart. Επίσης, πέτυχε στο top40 στα ψηφιακά charts της Ελλάδας και της Ισπανίας, φθάνοντας στους αριθμούς 21 και 37 αντίστοιχα.
Μουσικό βίντεο
Το συνοδευτικό μουσικό βίντεο σκηνοθετήθηκε από τον Luke Gilford και έκανε πρεμιέρα στις 23 Μαΐου 2018. Απεικονίζει την Αγκιλέρα και την Λοβάτο να έχουν απαχθεί και αναγκάζονται να τραγουδούν σε μια φουτουριστική φυλακή γεμάτη κάμερες παρακολούθησης, οι δύο τελικά πολεμούν για το δρόμο τους προς την ελευθερία. Η Αγκιλέρα δήλωσε στο Twitter, «Το Fall In Line αφορά τόσο πολύ την αλληλοϋποστήριξη όσο και για την αυτοδυναμία. Ήθελα να το μεταδώσω σε αυτό το βίντεο προβάλλοντας οπτικά τη φυλάκιση που αισθάνονται τόσοι πολλοί από εμάς και την ελευθερία που μπορούμε να επιτύχουμε μαζί». Σύμφωνα με το Billboard και το Rolling Stone, «Η καταπιεστική ανδροκρατούμενη φυλακή είναι μια σαφής κριτική στην καταπίεση των γυναικών από την κοινωνία».
Ζωντανές ερμηνείες
Η Αγκιλέρα έκανε το ζωντανό ντεμπούτο του «Fall in Line» στο Carpool Karaoke επεισόδιο 471, το οποίο μεταδόθηκε για πρώτη φορά στις 16 Μαΐου. Ερμήνευσε το τραγούδι με την Λοβάτο στα βραβεία Billboard Music Awards 2018 τέσσερις μέρες αργότερα. Το τραγούδι προστέθηκε επίσης στη λίστα στο δεύτερο μέρος της περιοδείας της Λοβάτο «Tell Me You Love Me World Tour», στην Ευρώπη. Στις 14 Ιουνίου, η Αγκιλέρα ερμήνευσε το «Think», το «Fighter» και το «Fall in Line» στο The Tonight Show με πρωταγωνιστή τον Jimmy Fallon. Την επόμενη μέρα, ερμήνευσε το «Can't Hold Us Down», το «Fall in Line» και το «Fighter» στο Today Show.
Ποδοσφαιρική Ομοσπονδία Τσεχικής Δημοκρατίας
Η Ποδοσφαιρική Ομοσπονδία Τσεχικής Δημοκρατίας (τσεχικά: Fotbalová asociace České republiky, FAČR) είναι το όργανο διοίκησης του ποδοσφαίρου στην Τσεχία. Εδρεύει στην Πράγα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Τσεχίας.
Ιστορία
Ιδρύθηκε στις 19 Οκτωβρίου του 1901 ως «Τσεχική Ένωση Ποδοσφαίρου» (Český svaz footballový, ČSF) με πρωτοβουλία του αθλητικού συλλόγου Σλάβια Πράγας. Το 1906 έγινε μέλος της Διεθνή Ποδοσφαιρική Ομοσπονδία (FIFA), αλλά μετά από διαμαρτυρίες από την Αυστριακή Ένωση αναγνωρίστηκε μόνο ως προσωρινό μέλος. Το 1918, η ČSF συμπεριέλαβε στους κόλπους της ολόκληρη την περιοχή της Τσεχοσλοβακίας, ενώ το 1922 μετονομάστηκε σε «Τσεχοσλοβακική Ένωση Ποδοσφαίρου» (Československý svaz footballový, ČSSF), η οποία έγινε το 1922 ιδρυτικό μέλος και μέρος της Τσεχοσλοβακικής Ποδοσφαιρικής Ομοσπονδίας (Československé fotbalové asociace), που αρχικά ονομαζόταν «Τσεχοσλοβακική Ομοσπονδία Ποδοσφαίρου» (Československá associace footballová, ČSAF), περιλαμβάνοντας και τις ποδοσφαιρικές ομοσπονδίες των εθνικών μειονοτήτων (ουγγρική, εβραϊκή, γερμανική και πολωνική).
Το 1923, η ČSAF έγινε τελικά αποδεκτή ως μέλος του συνεδρίου της FIFA στη Γενεύη. Κατά τη διάρκεια της γερμανικής κατοχής, η ČSF περιλάμβανε μόνο το προτεκτοράτο του Μοράβα, χωρίς τη Σλοβακία, έπειτα όμως από την απελευθέρωση συμπεριλέλαβε και πάλι την προηγούμενη περιοχή ευθύνης. Την εποχή μετά το κομμουνιστικό πραξικόπημα (από το 1957), πήρε την επωνυμία «Τσεχοσλοβακική Ποδοσφαιρική Ένωση» (Československý fotbalový svaz, ČSFS) και αποτελούσε συστατικό μέρος της Τσεχοσλοβακικής Ένωσης Φυσικής Αγωγής και Αθλητισμού (Československý svaz tělesné výchovy, ČSTV) και η ύπαρξή της ήταν μάλλον τυπική.
Η Εθνική Ποδοσφαιρική Ένωση (Národní fotbalový svaz) λειτούργησε ως αυτόνομη οργάνωση μετά το 1989, ενώ εξακολουθούσε να υπάγεται στην ČSAF, σύντομα όμως, έπειτα από τη διάσπαση της Τσεχοσλοβακίας το 1993, μετονομάστηκε σε Τσεχομοραβική Ποδοσφαιρική Ένωση (Českomoravský fotbalový svaz, ČMFS) μέχρι τον Ιούνιο του 2011, οπότε και πήρε την ονομασία «Ποδοσφαιρική Ομοσπονδία Τσεχικής Δημοκρατίας» (Fotbalová asociace České republiky, FAČR).
Λογότυπο
Το λογότυπο του οργανισμού έχει εξελιχθεί με το πέρασμα του χρόνου. Το πρώτο λογότυπο της ομοσπονδίας εμπεριείχε την επιγραφή της αρχικής ονομασίας της «Českomoravský fotbalový svaz». Ένα νέο λγότυπο παρουσιάστηκε το 2011, με την αλλαγή της ονομασίας της ομοσπονδίας, με την αναγραφή του νέου ακρονυμίου της «FAČR».
Εξωτερικοί σύνδεσμοι
Κατηγορία:Ποδόσφαιρο στην Τσεχία Τσεχια
Ευδοκία Μουζαλώνισσα Παλαιολογίνα
Η Ευδοκία Μουζαλώνισσα Παλαιολογίνα ήταν βυζαντινή πριγκίπισσα από την οικογένεια των Μουζαλώνων και των Παλαιολόγων.
Ήταν κόρη του Θεόδωρου Μουζάλωνα που μεγάλωσε στην αυτοκρατορική αυλή με γιαγιά από τους Παλαιολόγους, κι από μητέρα άγνωστη από την οικογένεια των Καντακουζηνών η οποία πέθανε από χρόνια ασθένεια όταν η Ευδοκία ήταν μικρή, είχε κι έναν αδελφό που πέθανε σε μικρή νεανική ηλικία. Αναφέρεται ότι είχε πάρει καλή παιδεία και μόρφωση. Το 1293-1294 η Ευδοκία αναφέρεται σε ηλικία γάμου, λόγω του ότι ο πατέρας της την ίδια εποχή ήταν βαριά ασθενής, ανέλαβε ο αυτοκράτορας Ανδρόνικος Β΄ να την παντρέψει.
Αναφέρεται ένα περιστατικό με την Ευδοκία, η οποία κάποτε υπέφερε από πόνους στο στομάχι δεν μπορούσε να φάει κι έχανε κιλά, τότε την πήγαν σε ένα προάστιο της Κωνσταντινούπολης με καθαρότερο περιβάλλον. Το προάστιο αυτό λεγόταν Μελιτιάς κι είχε μία πηγή λεγόμενη Ζωοδόχος πηγή, έλεγαν ότι το νερό της ήταν θαυματουργό κι πίνοντας από αυτό στο τέλος έγινε καλά.
Η Ευδοκία πέθανε πριν το 1320, έμεινε πολλά χρόνια παντρεμένη με τον σύζυγο της χωρίς να αποκτήσουν παιδιά. Ο Κωνσταντίνος όμως είχε ερωτικές σχέσεις με μία υπηρέτρια της Ευδοκίας, της Καθαρής, με την οποία απέκτησε το μοναδικό του τέκνο τον Μιχαήλ.
Πηγές
Κατηγορία:Βυζαντινοί του 13ου αιώνα Κατηγορία:Βυζαντινοί του 14ου αιώνα Ευδοκια Ευδοκια
Zork: Grand Inquisitor
Το Zork: Grand Inquisitor είναι βιντεοπαιχνίδι περιπέτειας πρώτου προσώπου που αναπτύχθηκε από την Activision για τα Microsoft Windows και τα Macintosh. Είναι μέρος των σειρών διαδραστικής φαντασίας Zork και Enchanter. Θέτει τον παίκτη στη διαδικασία επίλυσης γρίφων και χρήσης μαγείας, με σκοπό να επαναφέρει τη μαγεία που έχει απαγορευθεί στον κόσμο του Zork. Το παιχνίδι περιλαμβάνει έναν αριθμό χαρακτήρων, μεταξύ των οποίων ο Erick Avari, Michael McKean, Amy D. Jacobson, Marty Ingels, Earl Boen, Jordana Capra, Dirk Benedict, και Rip Taylor. Το Zork: The Undiscovered Underground γράφτηκε και κυκλοφόρησε ως προωθητικό sequel του παιχνιδιού.
Εξωτερικοί σύνδεσμοι
Κατηγορία:Βιντεοπαιχνίδια του 1997 Κατηγορία:Βιντεοπαιχνίδια περιπέτειας πρώτου προσώπου Κατηγορία:Βιντεοπαιχνίδια της Activision Κατηγορία:Βιντεοπαιχνίδια των Windows Κατηγορία:Βιντεοπαιχνίδια των Mac OS
Μάχη των Οχυρών
Η Μάχη των Οχυρών ή αλλιώς Μάχη της Γραμμής Μεταξά ήταν η πρώτη μάχη της Γερμανικής εισβολής στην Ελλάδα. Διεξήχθη ανατολικά του Αξιου ποταμού, στα ελληνοβουλγαρικά σύνορα. Διάρκεσε 3 ημέρες από τις 6 έως τις 9 Απριλίου του 1941 και έληξε με νίκη των Γερμανών.
Αίτια της γερμανικής εισβολής στην Ελλάδας
Αιτία της εκστρατείας ήταν η αποτυχημένη ιταλική εισβολή στην Ελλάδα στις 28 Οκτωβρίου 1940. Οι αλλεπάλληλες ήττες και υποχωρήσεις του Ιταλικού Στρατού στην Αλβανία ανάγκασαν τους Γερμανούς να παρέμβουν με την Επιχείρηση Μαρίτα.
Η Γερμανία προσπάθησε στην εισβολή να συμμετάσχουν και οι βόρειοι γείτονες της Ελλάδας. Έτσι η Βουλγαρία και η Γιουγκοσλαβία υπέγραψαν το Τριμερές Σύμφωνο συμμαχίας. Η Βουλγαρία συμφώνησε να επιτρέψει τη διέλευση των γερμανικών στρατευμάτων, αν και τα βουλγαρικά στρατεύματα δεν θα συμμετείχαν στον αγώνα. Η Γιουγκοσλαβία συμφώνησε επίσης, αλλά ένα πραξικόπημα ανέτρεψε τη γιουγκοσλαβική κυβέρνηση. Παρά το γεγονός ότι η νέα κυβέρνηση δεν κατήγγειλε το Τριμερές Σύμφωνο, ο Χίτλερ αποφάσισε να επιτεθεί και στη Γιουγκοσλαβία.
Η Γραμμή Μεταξά
Η οχύρωση της περιοχής, ανεπίσημα γνωστή ως Γραμμή Μεταξά, σχεδιάστηκε ως αμυντικό μέτρο κατά της Βουλγαρίας καθώς η τελευταία είχε αρνηθεί να υπογράψει το Βαλκανικό Σύμφωνο (1934) με το οποίο η Ελλάδα, η Γιουγκοσλαβία, η Τουρκία και η Ρουμανία συμφώνησαν στη διατήρηση της υπάρχουσας γεωπολιτικής κατάστασης (στάτους κβο) στην περιοχή, μετά τον Πρώτο παγκόσμιο πόλεμο. Η Γραμμή Μεταξά ήταν σειρά από ανεξάρτητα οχυρά κατά μήκος των ελληνοβουλγαρικών συνόρων, τα οποία χτίστηκαν πάνω στις πιθανές διόδους εισβολής. Κάθε φρούριο ανήκε στη μεραρχία ή ταξιαρχία που έλεγχε τον αντίστοιχο τομέα των συνόρων. Οι οχυρώσεις χτίστηκαν με τα πενιχρά μέσα που μπορούσε να συγκεντρώσει η Ελλάδα, και αξιοποιούσαν στο έπακρο τη μορφολογία του εδάφους και τον υπάρχοντα οπλισμό: στα πολυβολεία και πυροβολεία προσαρμοζόταν κάθε διαθέσιμο είδος πολυβόλου και πυροβόλου πεδινού ή ορειβατικού αντίστοιχα. Ετσι, παρά τη σφοδρότητα των μαχών, οι απώλειες των ελληνικών δυνάμεων ήταν σχετικά χαμηλές: Συνολικά δεν ξεπέρασαν τους 1.000 αξιωματικούς και οπλίτες. Η κατασκευή άρχισε το 1936, ωστόσο το 1941 η γραμμή ήταν ακόμα ελλιπής.
Γερμανία
Η γερμανική δύναμη που εισέβαλλε στην Ελλάδα ήταν η 12η Στρατιά υπό τον Στρατάρχη Βίλχελμ Λιστ, με συνολικά 18 μεραρχίες και άλλα τμήματα. Από αυτά, επρόκειτο να χρησιμοποιηθούν κατά της Γραμμής Μεταξά τα Σώματα Στρατού XVIII και XXX:
XVIII Ορεινό Σώμα Στρατού (Αντιστράτηγος Franz Böhme )
XL Τεθωρακισμένο Σώμα Στρατού(Αντιστράτηγος Στούμμε)
Ελλάδα και Γιουγκοσλαβία
Οι ελληνικές μονάδες που ήταν υπεύθυνες για τη Γραμμή Μεταξά ήταν το Τμήμα Στρατιάς Ανατολικής Μακεδονίας υπό τον Αντιστράτηγο Κωνσταντίνο Μπακόπουλο και η ανεξάρτητη Ταξιαρχία του Έβρου υπό τον Υποστράτηγο Ιωάννη Ζήση:
Τμήμα Στρατιάς Ανατολικής Μακεδονίας (Αντιστράτηγος Κωνσταντίνος Θ. Μπακόπουλος)
Παραπομπές
Κατηγορία:Στρατιωτικές Επιχειρήσεις του Β΄ Παγκοσμίου Πολέμου στην Ελλάδα Κατηγορία:Γερμανική εισβολή στην Ελλάδα
Κεχρίτης
Ο κεχρίτης ή ανατολικός λαφιάτης, Elaphe sauromates (Pallas, 1811) αποτελεί ένα φίδι της οικογένειας Colubridae. Πρόκειται για μη δηλητηριώδες και ακίνδυνο για τον άνθρωπο φίδι.
Περιγραφή
Ημερόβιο, δραστήριο φίδι, αρκετά νευρικό και γρήγορο. Μπορεί να φτάσει τα 150cm σε μήκος με παρόμοια χαρακτηριστικά γνωρίσματα με τον λαφιάτη, αφού μέχρι σχετικά πρόσφατα θεωρούνταν υποείδος αυτού (Elaphe quatuorlineata sauromates). Θα αμυνθεί σθεναρά αν απειληθεί σηκώνοντας το μπροστινό μέρος του σώματος ψηλά, "σφυρίζοντας" δυνατά και προσποιούμενο επίθεση.
Γεωγραφική κατανομή
Απαντάται στην Τουρκία, Συρία, Ελλάδα, Βουλγαρία, Ουκρανία, Ρουμανία, Μολδαβία, Ουκρανία, Λίβανο, Καζακστάν, Ρωσία, Σλοβενία, Τουρκμενιστάν, Αρμενία, Αζερμπαϊτζάν, Γεωργία, Ιράν, Ιράκ, Ισραήλ.
Στην Ελλάδα εντοπίζεται στην Ανατολική Μακεδονία, τη Θράκη και τη Θάσο. Υπάρχει αναφορά για τη Σαμοθράκη όμως η παρουσία του στο νησί είναι αμφίβολη.
Παραπομπές
Κατηγορία:Ερπετά της Ευρώπης Κατηγορία:Ερπετά της Ελλάδας Κατηγορία:Ανιοβόλα φίδια Κατηγορία:Καινοφιίδαι
Αστρομπάλ
Η Αστρομπάλ (γαλλικά: Astroballe) είναι κλειστό γήπεδο καλαθοσφαίρισης το οποίο βρίσκεται στο προάστιο της Λυών, Βιλερμπάν. Η χωρητικότητά του είναι της τάξεως των 5.556 θέσεων. Αποτελεί έδρα της ΑΣΒΕΛ Λυών-Βιλερμπάν.
Ευριπίδης Καφαντάρης
Ο Ευριπίδης Καφαντάρης, (Μορφοβούνι Καρδίτσας 27 Δεκεμβρίου 1947), είναι Έλληνας γεωπόνος, συγγραφέας και πολιτικός.
Τελείωσε το δημοτικό σχολείο της γενέτειρας του έπειτα το γυμνάσιο στην Καρδίτσα, σπούδασε γεωπονική στο Πανεπιστήμιο Θεσσαλονίκης. Εργάστηκε ως Γεωπόνος στο υπουργείο γεωργίας αλλά και σαν ιδιώτης έως το 1982 που πολιτεύτηκε με το ΠΑΣΟΚ.
Πολιτική καριέρα
Το 1982 διορίστηκε νομάρχης Αχαΐας έως το 1985, έπειτα μετατέθηκε στην νομαρχία Μαγνησίας έως το 1987. Εκλέχτηκε βουλευτής του νομού Καρδίτσας στις εκλογές του 1993. Χρημάτισε επίσης σε πολλές πολιτικές θέσεις αλλά και σε συλλόγους. Το 2012 αποχώρησε από το ΠΑΣΟΚ
Παραπομπές
Κατηγορία:Βουλευτές Καρδίτσας Κατηγορία:Έλληνες συγγραφείς Κατηγορία:Νομάρχες Αχαΐας
Νομάδες
Ο νομάδας (ή νομάς, πληθυντικός: νομάδες), είναι μέλος μιας κοινότητας ανθρώπων που ζει σε διαφορετικές τοποθεσίες και κινείται από το ένα μέρος στο άλλο. Μεταξύ των διαφόρων τρόπων που σχετίζονται οι νομάδες με το περιβάλλον, αναφέρονται ο κυνηγός, ο τροφοσυλλέκτης, ποιμένας νομάδας ή ο «σύγχρονος» περιπατητής νομάδας. Από το 1995 υπολογίστηκαν πως υπάρχουν 30-40 εκατομμύρια νομάδες στον κόσμο. μικρογραφία|250x250εσ|[[Αίγυπτος, βεδουίνοι με τις καμήλες τους σε βοσκή]] Το νομαδικό κυνήγι και η τροφοσυλλογή εποχιακών διαθέσιμων άγριων ​​φυτών και θηραμάτων θεωρείται η παλαιότερη μέθοδος ανθρώπινης επιβίωσης. Οι ποιμένες κινούνται μαζί με τα κοπάδια τους σε μοτίβα που αποφεύγουν την εξάντληση των βοσκοτόπων πέρα ​​από την ικανότητά τους να ανακάμπτουν. Ο νομαδισμός είναι επίσης τρόπος ζωής προσαρμοσμένος σε άγονες περιοχές όπως η στέπα, η τούνδρα, ο πάγος και η άμμος, όπου η κινητικότητα είναι αποτελεσματικότερη στρατηγική για την εκμετάλλευση των σπάνιων πόρων. Για παράδειγμα, πολλές ομάδες στην τούνδρα είναι ποιμένες ταράνδου και είναι ημινομαδικές, ακολουθώντας τη ζωοτροφή για τα ζώα τους. Αυτοί οι νομάδες προσαρμόζουν μερικές φορές τη χρήση υψηλής τεχνολογίας, όπως τα φωτοβολταϊκά, για να μειώσουν την εξάρτησή τους από το πετρέλαιο ντίζελ.
Ενίοτε περιγράφονται ως "νομαδικοί" οι διάφοροι πληθυσμοί που μετακινούνται σε πυκνοκατοικημένες περιοχές που δεν ζουν με φυσικούς πόρους, προσφέροντας υπηρεσίες (βιοτεχνικές ή εμπορικές) στον αστικό πληθυσμό. Αυτές οι ομάδες είναι γνωστές ως "περιπατητές νομάδες".
Παραπομπές
Κατηγορία:Βοσκοί Κατηγορία:Νομάδες Κατηγορία:Ανθρωπολογία
Σαμπίν Στιούαρτ ντε Σεβαλιέ
μικρογραφία|Αντίγραφο εικόνας από κείμενο της Σαμπίν Στιούαρτ ντε Σεβαλιέ. Η Σαμπίν Στιούαρτ ντε Σεβαλιέ (Sabine Stuart de Chevalier) ήταν Γαλλίδα αλχημίστρια του 18ου αιώνα με καταγωγή από τον Οίκο των Στιούαρτ της Σκωτίας. Όπως και στην περίπτωση πολλών άλλων γυναικών που έζησαν στο παρελθόν, δεν έχουν διασωθεί πολλά στοιχεία από τη ζωή της και το έργο της. Τα περισσότερα που ξέρουμε τα γνωρίζουμε από όσα έγραψε για εκείνη ο σύζυγός της Κλοντ Σεβαλιέ που ήταν βασιλικός γιατρός και αλχημιστής και ο ίδιος. Η Σαμπίν Στιούαρτ ντε Σεβαλιέ έγραψε το "Κλειδί του Φιλοσοφικού Ιερού" (Discours Philosophique sur les Trois Principes, Animal, Vegetal and Mineral ou La Clef du Sanctuaire Philosophique) που δημοσιεύθηκε στο Παρίσι το 1781.
Εξωτερικές πηγές
Κατηγορία:Αλχημίστριες Κατηγορία:Γυναίκες συγγραφείς Κατηγορία:Συγγραφείς (γυναίκες) της Γαλλίας
Σέρι Μάρτελ
Η Σέρι Σκρουλ (Sherri Schrull, πραγματικό όνομα: Sherri Russell, 8 Φεβρουαρίου 1958 – 15 Ιουνίου 2007) ήταν Αμερικανίδα παλαιστής και μάνατζερ άλλων παλαιστών, περισσότερο γνωστή με τα ψευδώνυμα που χρησιμοποιούσε στα ρινγκ, Σέρι Μάρτελ ή Σενσέισιοναλ Σέρι.
Μάνατζερ
Η Σέρι ξεκίνησε την επαγγελματικής καριέρα στον χώρο του κατς, το 1980, ως μάνατζερ ανδρών παλαιστών, σε μικρότερες εταιρείες πάλης, στην ανεξάρτητη σκηνή. Παράλληλα, δεχόταν μαθήματα πάλης από την Φάμπιουλους Μούλαχ. Όταν ξεκίνησε να παλεύει κιόλας, μοίρασε διαστήματα της καριέρας της, στην προσωπική της καριέρα και στους παλαιστές που ήταν μάνατζερ.
Παλαιστής
Από τα μέσα της δεκαετίας του 1980, ξεκίνησε να παλεύει AWA. Από το 1987 έως το 1993 αγωνίστηκε για το WWF, ενώ παράλληλα συνέχισε ως μάνατζερ. Πέρασε για λίγο και από τα Extreme Championship Wrestling και World Championship Wrestling.
Διακρίσεις
Το 1985 κατέκτησε το Πρωτάθλημα Γυναικών στην εταιρεία AWA. Στο WWF/E κατέκτησε το Αυθεντικό Πρωτάθλημα Γυναικών. Το 2006 εισήχθη στο WWE Hall of Fame προς τιμήν της συνεισφοράς της στον χώρο του κατς.
Πηγές
Κατηγορία:Επαγγελματίες Παλαιστές
Στρατόπεδο Παύλου Μελά
Ιστορικό
Το συγκρότημα στρατώνων υπάρχει από το 1881 και η γαλλική συμμαχική στρατιά το χρησιμοποίησε στη διάρκεια των ετών 1915 – 1917 στη διάρκεια του Α' Παγκοσμίου πολέμου.
Στο χώρο του στρατοπέδου το έτος 1903-1904 χτίστηκε το τζαμί του Λεμπέτ που αποτελούσε οθωμανικό τέμενος.
Πόλεμος και Κατοχή
Το 1941 κατέλαβαν το στρατόπεδο γερμανικά στρατεύματα κατοχής. Αρχικά 278 άτομα που συνελήφθησαν στις 5 Ιουλίου 1941 κατά τη διάρκεια επιχειρήσεων κατά της ελληνικής αντίστασης κρατούνταν φυλακισμένοι στο στρατόπεδο.
Στους κρατούμενους συμπεριλαμβάνονταν αρκετές εθνικότητες. Εκτός από Έλληνες, Σέρβους και Εβραίους υπήρχαν και Αλβανοί, Βόσνιοι, Πολωνοί, Ρώσοι, Γάλλοι, αλλά και Βούλγαροι και Γερμανοί, ενώ μετά την παράδοση της Ιταλίας το 1943 φυλακίστηκαν και Ιταλοί.
Μετά από αρκετές πράξεις σαμποτάζ και επιθέσεων, ο διοικητής της στρατιωτικής διοίκησης Θεσσαλονίκης-Αιγαίου, Κουρτ φον Κρέντσκι, διέταξε τον Σεπτέμβριο του 1941 την δημιουργία στρατοπέδου συγκέντρωσης στη Θεσσαλονίκη. Ο Επικεφαλής της Βέρμαχτ για την Νοτιοανατολική Ευρώπη, Βίλχελμ Λιστ ,ζητούσε να κρατούνται όμηροι κρατούμενοι για να εφαρμοστεί η διαταγή εξιλέωσης Sühnebefehl (888/41) σύμφωνα με την οποία για κάθε νεκρό Γερμανό στρατιώτη έπρεπε να πυροβοληθούν 50 έως 100 κομμουνιστές. Μερικές από τις εκτελέσεις πραγματοποιήθηκαν μέσα στο στρατόπεδο και σε διάφορα μέρη γύρω από αυτό συμπεριλαμβανομένης της φυλακής του Επταπυργίου.
Η πρώτη εκτέλεση πραγματοποιήθηκε στις 17 Δεκεμβρίου 1941.
Στις 27 Δεκεμβρίου 1941, ύστερα από μια πράξη σαμποτάζ στο σιδηροδρομικό δίκτυο και την ανατίναξη του σπιτιού του στενού συνεργάτη των Γερμανών Γεώργιου Πούλου, ο στρατιωτικός διοικητής της Θεσσαλονίκης διέταξε την εκτέλεση δώδεκα κρατουμένων στο στρατόπεδο Παύλου Μελά, ως αντίποινα για το σαμποτάζ για το οποίο ευθύνονταν, σύμφωνα με τους Γερμανούς, οι κομμουνιστές. Οι φύλακες, οι γιατροί, οι νοσοκόμες και οι μάγειρες του στρατοπέδου ήταν Έλληνες, και η διοίκηση ελληνική, αλλά υπό άμεση γερμανική επιτήρηση, κάτι πρωτοφανές για τις κατεχόμενες χώρες.
Από το 1944 και μετά, Έλληνες συνεργάτες, τα λεγόμενα τάγματα ασφαλείας ,με επικεφαλής τον Αντώνη Δάγκουλα και το Εθελοντικό Τάγμα του Γιώργου Πούλου συνέδραμαν αποφασιστικά στη συνεχή εισροή κρατουμένων, όπως και η Ειδική Ασφάλεια Θεσσαλονίκης με διοικητή τον Νικόλαο Ιωάννου συμμετείχαν επίσης στις συλλήψεις και τις εκτελέσεις. Στις 6 Ιουνίου 1944 εκτελέστηκαν 101 όμηροι κρατούμενοι. Η τελευταία εκτέλεση πραγματοποιήθηκε στις 16 Σεπτεμβρίου 1944. Το στρατόπεδο Παύλου Μελά απελευθερώθηκε στις 21 Οκτωβρίου 1944, λίγες μέρες πριν την απελευθέρωση της Θεσσαλονίκης.
Αξιοσημείωτα παράδοξα γεγονότα που συνέβησαν στο στρατόπεδο αποτελούν η οργάνωση αγώνων πάλης και θεατρικών παραστάσεων και η δωρεά από τον διαβόητο Μαξ Μέρτεν (ο οποίος θεωρήθηκε ο κύριος υπεύθυνος της γενοκτονίας των Εβραίων της Θεσσαλονίκης) ενός χριστουγεννιάτικου δέντρου στις 20 Δεκεμβρίου 1943.
Μεταπολεμική περίοδος
Μετά την απελευθέρωση της Ελλάδας στα τέλη Οκτωβρίου του 1944, το συγκρότημα χρησιμοποιήθηκε από τον αριστερό επαναστατικό Ελληνικό Λαϊκό Απελευθερωτικό Στρατό (ΕΛΑΣ) ως τόπο φυλάκισης πολιτικών αντιπάλων. Μετά την αποστράτευση του EΛΑΣ τον Φεβρουάριο του 1945, το στρατόπεδο χρησιμοποιήθηκε για τη φυλάκιση των μελών του ΕΛΑΣ, καθώς και συνεργατών και συγγενών τους. Κατά τη διάρκεια του εμφυλίου πολέμου (1946 έως 1949) οι στρατώνες επέστρεψαν στον ελληνικό στρατό. Το συγκρότημα είναι εγκαταλελειμμένο από το 2005.
Μεταπολεμικές Δίκες
Ο στρατάρχης Βίλχελμ Λιστ δικάστηκε στη λεγόμενη δίκη των ομήρων μαζί με 11 πρώην υφισταμένους του για εγκλήματα πολέμου και εγκλήματα κατά της ανθρωπότητας στην περιοχή των Βαλκανίων. Καταδικάστηκε σε ισόβια κάθειρξη τον Φεβρουάριο του 1948 και απελευθερώθηκε πρόωρα το 1952 λόγω προβλημάτων υγείας.
Μνήμη
Σήμερα έχει δημιουργηθεί ένα μνημείο αφιερωμένο στα θύματα της μαζικής εκτέλεσης της 6ης Ιουνίου 1944 μπροστά από το Δημαρχείο του δήμου Παύλου Μελά επί της οδού Λαγκαδά.
Έχουν προγραμματιστεί μελλοντικά έργα ανάπλασης του στρατοπέδου και του περιβάλλοντος χώρου του, καθώς υπάρχει και η ιδέα δημιουργίας μουσείου σχετικά με την περίοδο της κατοχής. Επίσης πρόκειται να δημιουργηθεί Μουσείο Μικρασιατικού Προσφυγικού Ελληνισμού και Μουσείο Αρχαιοτήτων Μετρό.
Σημειώσεις
<references group="lower-greek"/>
Πηγές
Κατηγορία:Ιστορία της Ελλάδας κατά τον Β΄ Παγκόσμιο Πόλεμο Κατηγορία:Στρατόπεδα συγκέντρωσης στην Ελλάδα Κατηγορία:Ιστορία της Θεσσαλονίκης
Σκύλλα (αποσαφήνιση)
Με το όνομα Σκύλλα φέρονται τα ακόλουθα:
Μεγάλη Νήσος της Γης του Πυρός
μικρογραφία|Μεγάλη Νήσος της Γης του Πυρός. Η Μεγάλη Νήσος της Γης του Πυρός (ισπανικά: Isla Grande de Tierra del Fuego) είναι το κύριο νησί στο νοτιότερο άκρο της Νότιας Αμερικής από την οποία διαχωρίζεται μέσω του Πορθμού του Μαγγελάνου. Το δυτικό τμήμα (61.4%) του νησιού (29,484.7 τ.χλμ) ανήκει στην Χιλή (Επαρχία Γη του Πυρός και Ανταρκτικής (Χιλή)), ενώ το ανατολικό της τμήμα (38.6%, 18,507.3 τ.χλμ) είναι μέρος της Αργεντινής (Επαρχία Γη του Πυρός (Αργεντινή)). Η νήσος αποτελεί την μεγαλύτερη μάζα γης του αρχιπελάγους Γη του Πυρός (Τιέρα ντελ Φουέγκο).
Με συνολική επιφάνεια 47.992 τ. χλμ αποτελεί το μεγαλύτερο νησί της Νοτίου Αμερικής καθώς και το 29ο μεγαλύτερο νησί στον κόσμο. Οι δύο μεγαλύτερες πόλεις οι οποίες και ανήκουν στην Αργεντινή είναι η Ουσουάια και το Ρίο Γκράντε. Άλλες πόλεις είναι οι Τόλουιν, Πορβενίρ, Κάμερον and Σέρο Σομπρέρο. Στην πλευρά της Αργεντινής, η επαρχία της Γης του Πυρός έχει σύμφωνα με την απογραφή του 2010, 127.205 κατοίκους, ενώ η Χιλιανή πλευρά, παρόλο που καταλαμβάνει την μεγαλύτερη έκταση, έχει μόνο 6.656 κατοίκους (2012).
Γεωγραφία
Το νοτιοδυτικό μέρος του νησιού, ανάμεσα στο φιόρδ Αλμιραντάθγκο και το κανάλι Μπιγκλ εκτείνεται δυτικά καταλήγοντας στην χερσόνησο Μπρέκνοκ του Ειρηνικού ωκεανού, μια ορεινή περιοχή γεμάτη εσοχές στην ακτογραμμή της. Εκεί δεσπόζει η οροσειρά Δαρβίνος που αποτελεί περιοχή των ευρύτερων Άνδεων και ανήκει εξ ολοκλήρου στην Χιλή. Το μεγαλύτερο μέρος του τμήματος αυτού του νησιού ανήκει στο Εθνικό Πάρκο Αλμπέρτο ντε Αγκοστίνι της Χιλής.
Θερινοί Ολυμπιακοί Αγώνες 1976
Οι συμμετοχές έφτασαν τις 92 χώρες με 6.084 αθλητές και αθλήτριες που πήραν μέρος σε 198 αγωνίσματα των 21 αθλημάτων. Μορφή των Αγώνων, η Ρουμάνα γυμνάστρια, Νάντια Κομανέτσι.
Τέσσερα χρόνια μετά την τραγωδία του Μονάχου, τα μέτρα ασφαλείας ήταν αυξημένα. Ξοδεύτηκαν 100 εκατομμύρια δολάρια για την ασφάλεια αθλητών και αποστολών, ενώ 16.000 αστυνομικοί και στρατιώτες χρησιμοποιήθηκαν κατά τη διάρκεια των Αγώνων.
Εκλογή
Η Διεθνής Ολυμπιακή Επιτροπή ανέθεσε τη διοργάνωση των Ολυμπιακών Αγώνων του 1976 στο Μόντρεαλ, στην 69η σύνοδο του Άμστερνταμ, στις 12 Μαΐου 1970.
Σύμβολα
thumb|150px|Η Ολυμπιακή δάδα του Μόντρεαλ. Το επίσημο λογότυπο είναι έργο του γραφίστα Ζόρζ Χουέλ. Αναπαριστά τους πέντε ολυμπιακούς κύκλους που βρίσκονται πάνω σε ένα βάθρο ή στο τερραίν του στίβου. Διακρίνεται ο σχηματισμός του γράμματος «Μ», το πρώτο γράμμα της λέξης Μόντρεαλ. Σύμφωνα με τον καλλιτέχνη το λογότυπο συμβολίζει «την παγκόσμια αδελφοσύνη που αντιποροσωπεύει το ολυμπιακό ιδεώδες, τη δόξα των νικητών και την ευγενή άμιλλα στους Αγώνες». Ο Χουέλ σχεδίασε μαζί με τον Μισέλ Νταλέρ και την Ολυμπιακή δάδα.
Η μασκότ των Ολυμπιακών Αγώνων του Μόντρεαλ είναι ένας κάστορας με το όνομα «Άμικ». Επιλέχθηκε όντας ένα ζώο με μεγάλη επιμονή και όρεξη για δουλειά. Όμως είναι και ένα από τα σύμβολα του Καναδά και μάλιστα εμφανίζεται σε νομίσματα και σε γραμματόσημα.
Κόστος
Η κατασκευή του Ολυμπιακού Σταδίου του Μόντρεαλ κόστισε ένα δισεκατομμύριο δολάρια, τρεις φορές περισσότερο απ' ό,τι είχε αποφασιστεί, λόγω καθυστερήσεων, αλλά και κακού σχεδιασμού της οργανωτικής επιτροπής.
Αθλητικές Εγκαταστάσεις
Ολυμπιακό Πάρκο thumb|250px|Το [[Ολυμπιακό Στάδιο του Μόντρεαλ. Ο πύργος δεν υπήρχε στους Ολυμπιακούς Αγώνες. ]] thumb|250px|Το Ολυμπιακό ποδηλατοδρόμιο του Μόντρεαλ και τώρα Βιοθόλος
Μόντρεαλ
Εκτός Μόντρεαλ
Συμμετέχουσες Χώρες
92 χώρες ήταν παρούσες στους Ολυμπιακούς Αγώνες του 1976, οι 3 εξ αυτών για πρώτη φορά: Ανδόρα, Αντίγκουα και Μπαρμπούντα και τα Νησιά Καϋμάν.